Zuma wil appelleer ná Abrahams sy pos kwyt is | Maroela Media
Die presidensie het Vrydag in ŉ verklaring gesê hy dra kennis van die Noord-Gautengse hooggeregshof se besluit om Shaun Abrahams se aanstelling as nasionale direkteur van openbare vervolging (NDOV) ter syde te stel en dat hy beoog om teen dié uitspraak te appelleer.
Die hof het Vrydag bevind Abrahams se aanstelling was onwettig en moet daarom ter syde gestel word.
Dié uitspraak volg nadat burgerlike organisasies die hof genader het om ŉ goue handdruk van R17 miljoen wat Mxolisi Nxasana, Abrahams se voorganger, in 2015 ontvang het onwettig te laat verklaar.
“Terwyl die president vir ŉ volledige oorsig van die uitspraak wag, is hy aangeraai dat daar, met alle respek gesê, talle elemente is wat aandui dat ŉ appèl suksesvol kan wees,” lui die verklaring.
Die presidensie het gesê die Nasionale Vervolgingsgesag is ŉ belangrike liggaam in Suid-Afrika se Grondwet en aanstellings word daarom nie ligtelik gemaak nie. Hy het ook gesê die nasionale direkteur van openbare vervolging (NDOV), tesame met die land se hoofregters, speel ŉ belangrike rol in die land se strafregstelsel.
Die presidensie het gesê dié appèl sal uit “respek vir die hof en die regstelsel” die normale gang van hofverrigtinge laat verloop.
Nxasana het intussen gesê hy is gewillig om die skikkingsbedrag terug te betaal en na sy posisie as NDOV terug te keer. Die hof het egter bevind dit sal nie gepas wees vir Nxasana om na sy posisie terug te keer, óf vir Abrahams om in die pos aan te bly nie.
Adjunkpres. Cyril Ramaphosa moet nou binne die volgende 60 dae ŉ nuwe NDOV aanstel.
En so broei al die vrot eiers uit.
N Naude · 2 jare gelede
Regtig Zuma so gesteld op ander se geleerdheid. Laat hy asb sy gr 12 en verdere opleidings sertifikate op die tafel sit.
Ek wonder hoekom? Een van sy kaders kan hom nie meer beskerm nie. Benoude katte maak benoude springe hahaha
Stem saam met Rene Prinsloo,Ou no1 se lont brand nou tamlik kort.
GR · 2 jare gelede
As hy appelleer moet hy hofkostes uit sy sak betaal hy weet hy was verkeerd nou moet die belasting betalers weer vir sy gemors betaal
Hoe laat hierdie uitspraak ń man nou met ń breë glimlag op die gesig.
Appelleer hy met sy EIE geld of word dit geborg deur julle weet wie?
Dit nou vanaf n party wat deurdrenk is van korrupsie en diskriminasie beleide teen wit mense en wat kan spog met die swaks geskoolde leier in die wêreld
En nou mors hy al die arm mense se geld sluit Hulle almal toe se ek weet gooi weg die sleutel.